152 Funis vel Funiculus

Duplex est funiculus quo ligantur homines vnus vite alius mortis. Vnde legitur, 2 Reg. 8[:2] quod Dauid *mensus est duos funiculos,* vnus *ad occidendum,* alius *ad vivificandum.* Sic Christus ordinauit duos funiculos vnum ad viuificandum tradidit Petro, Matt. 16[:19]: *Quodcumque ligaveris super terram, erit ligatum*, etc. Vnde, Ezech. 40[:3]: *Ecce vir … et funiculus lineus.* Est delicatus et mollis respectu eius qui est de canabo uel de virculu, sic omnis pena inflicta a prelatis ecclesia mollis est et lenis respectu illius pene que erit in futuro. Vnde, Bernardus, vigilias, times, ieiunia, manuumque labores.

¶ Hec leuia sunt coitanti penas perpetuas, fletus eternus, et stridor dencium, ante [cordis] oculos reducti, pares tibi faciant mattam et culcitram, Eccle. 4[:12]: *Funiculus triplex difficile rumpitur*, quia contricio. Contricio satisfaccio hominem eleuat sicut quando infirmus non potest per se de lecto surgere appenditur funiculis quo possit surgere. Vnde Osee 11[:4]: *In funiculis Adam traham* vos, *in vinculis caritatis*. Hii funiculi erant primo ordinati propter Adam quando in paradiso peccando quasi insaniuit. Et ideo sicut amici freneticorum prouident pro eis funiculos ad ligandum, sic Deus prouidiet pro homine vincula penitencie que si videantur homini dura interponat homo per memoriam peccata sua sicut in figura legitur, Jer. 38[:10] quod extrahentes *Jeremiam de lacu*, consuluerunt ei quod poneret *veteres pannos* et pudridos inter cubitos suos et funiculos ut sic leuis extraheretur.

¶ Secundum funiculum qui est ad occidendum tradidit Deus demonibus ad ligandum illos qui nolunt primis funiculis, scilicet, penitencie ligari, sed isti funiculi magis proprie dicitur funes uel pocius cathene ferree de quibus in Psal. [118:61]: *Funes peccatorum circumplexi sunt me*. Et iterum funes extendum in laqueum, Sap. 17[:17]: Et *una cathena tenebrarum omnes erant colligati*. Matt. 22[:13] dicitur de peccatoribus *ligatis manibus et pedibus*, proicite *eum in tenebras.* Vbi dicit Augustinus in libero *De vera religione,* quod per hoc intelligitur quod aufertur ab eis facultas operandi. Vnde Chrisostomus, *Homilia* 30a, antequam peccemus liberum habemus arbitrium si volumus sequi diabolum an non, etc. Vnde sciendum quod multum refert inter funes quibus peccatores hic ligatur <~~multum refert~~> ut inter funes in quibus postmodum ligabuntur. Funes presentes sicut de materia solubili. Ideo, facile poterat solui in cuius figura Achior ligatus hiis funibus facile soluebatur a filiis Israel et ductus cum eis in Betuliam, Judith 6[:9-10]. Sed in signum aliorum funium Sedechias excecatus et ligatus vinculis ferreis ductus est in Babilon, 4 Reg. 25[:7]. In figuram quod qui nolunt se subicere vinculis penitencie subicientur pene eterne, Jer. 28[:13] dicitur *Hec dicit Dominus: Catenas ligneas* confregisti*, et facies pro eis catenas ferreas.*

Secundum Philosophum, quinto *De animalibus* c. 2, arane famella facit quasi funem de intestinis suis et mittit ad marem et sic trahit ipsum ad se, sic mulier facit erga hominem. Vnde, Prou. 7[:16] Mulier fatua dicit, *Intexui funibus lectulum meum*. Sed isti funes possunt. Vnde Judic. 16[:7] Sampson ligatus septem funibus confregit eos, ad quod adduci potest illud quod narrat Augustinus, *De ciuitate,* libro 18, capitulo 17, quoniam arte maga ligauit socios Vlixis per pociones, quas pociones euasit per florem sibi datum a Mercurio, sicut tradit in magno libro novem. Quia per florem continue datum a Deo potest homo euadere pociones concupiscenci.

¶ Item, Philosophus, *De animalibus*, libro 8, capitulo 6, dicit quod aranea bestiolam quam apprehendit in tela sua primo inuoluit. /f. 44 va/ Deinde sugit sanguinem donec moriatur. Sic diabolus sugit ab homine quando capit humorem deuocionis donec moriatur.

¶ Quomodo autem penitentia dissolluat huius vinculam patet in Manasse rege Iuda [2 Paralip. 33:11-13] de quo narrat Chrisostomus, homiliaprima *Super Mattheum*, in imperio, quoniam in caldario Babilon penituit et restitutus est ad regnum suum. Hic nota quod ligare nodum potest quis faciliter in tenebris, sed facile non potest soluere nodum sine lumine. Ita est de nodo peccati qui faciliter contrahitur in tenebris, sed non dissolui sine gracia Christi, [1] Joan. 3[:8]: *In hoc apparuit Filius Dei, ut dissolvat opera diaboli*. Figura ad hoc Gen 40[:1-23] pistor et pincerna sompniauerunt in nocte et in tenebris carceris, sed Joseph soluit in die et in lumine. Sic que nos perpetuamus in tenebris deteget Deus in luce. Vnde in maiori periculo sicut qui ligatur extra viam communem quam qui in via communi nam primi non possunt videri, nec si clamauerunt exaudiri alii possunt, sic qui ligantur ex viam, scilicet, in inferno non videntur ad compassionem nec exaudiuntur ad misericordiam, Matt. 22[:13]: *Ligatis manibus et pedibus*, proicite *eum in tenebras exteriores,* sed ligati in hac vita clamare poterunt et exaudiri.

¶ Figura ad hoc Dan. 3[:20-50] quomodo Daniel et socii eius missi in fornacem clamauerunt ad Dominum liberati sunt et Act. 12[:7] angelus liberauit Petrum in carceratum.